S-194/2022

Mál þetta, sem þingfest var 25. ágúst sl., og dómtekið fimmtudaginn 15. september sl., er höfðað með ákæru lögreglustjórans á Suðurlandi þann 11. apríl sl., á hendur E-kk-þgf I-kk-þgf B-kk-þgf, [...] fyrir umferðarlagabrot með því að hafa, að kvöldi laugardagsins 8. janúar 2022, ekið bifreiðinni [...]sviptur ökurétti ævilangt um Suðurlandsveg við Hótel Stracta í Rangárþingi ytra, óhæfur til að stjórna bifreiðinni örugglega vegna áhrifa ávana- og fíkniefna (í blóði mældist tetrahýdrókannabínól 13 ng/ml).

Teljast brot ákærða varða við 1. mgr., sbr. 2. mgr. 50. gr. og 1. mgr. 58. gr. umferðarlaga nr. 77, 2019, sbr. 1. mgr. 95. gr. sömu laga.

Þess er krafist að ákærði verði dæmdur til refsingar, til að sæta sviptingu ökuréttar samkvæmt 99. og 101. gr. umferðarlaga nr. 77, 2019 og til greiðslu alls sakarkostnaðar.

Þann 7. september sl., var mál S - 359/2022, höfðað á hendur ákærða með ákæru lögreglustjórans á Suðurlandi, I. fyrir fíkniefnalagabrot með því að hafa, að kvöldi laugardagsins 15. janúar 2022, í íbúð að Hraunbæ 138 í Reykjavík, haft í vörslu sinni 1,45 gaf maríhúana sem ákærði afhent lögreglu við afskipti af honum umrætt sinn.

Telst brot ákærða varða við 2. gr., sbr. 5. og 6. gr. laga um ávana- og fíkniefni nr. 65, fíkniefni og önnur eftirlitsskyld efni nr. 233/2001, með síðari breytingum.

II. fyrir umferðarlagabrot

með því að hafa, að kvöldi laugardagsins 23. júlí 2022, ekið bifreiðinni [...]sviptur ökurétti ævilangt suður Akrafjallsveg við Stóra- Skollholt í Hvalfjarðarsveit, óhæfur til að stjórna bifreiðinni örugglega vegna áhrifa ávana- og fíkniefna (í blóði mældist tetrahýdrókannabínól 46 ng/ml).

Teljast brot ákærða varða við 1. mgr., sbr. 2. mgr. 50. gr. og 1. mgr. 58. gr. umferðarlaga nr. 77, 2019, sbr. 1. mgr. 95. gr. sömu laga.

Þess er krafist að ákærði verði dæmdur til refsingar, til að sæta sviptingu ökuréttar samkvæmt 99. og 101. gr. umferðarlaga nr. 77, 2019, til að sæta upptöku á framangreindum fíkniefnum (efnaskrá lögreglu nr. 47464) samkvæmt 6. mgr. 5. gr. laga nr. 65, 1974 og 2. mgr. 14. gr. reglugerðar nr. 233/2001 og til greiðslu alls sakarkostnaðar.

Framangreind ákæra var þingfest þann 15. september sl., og var mál S- 359/2022 þá sameinað máli þessu með vísan til 1. mgr. 169. gr. laga nr. 88/2008 um meðferð sakamála.

Ákærði kom fyrir dóminn þann 15. september sl., ásamt skipuðum verjanda sínum. Á kærði viðurkenndi skýlaust að hafa gerst sekur um þá háttsemi sem honum er gefin að sök í báðum ákæruskjölum. Með vísan til skýlausrar játningar ákærða og þar sem dómari taldi ekki ástæðu til að draga í efa að játning hans væri sannleikanum samkvæm var farið með málið í samræmi við ákvæði 1. mgr. 164. gr. laga nr. 88/2008 um meðferð sakamála, eftir að aðilum hafði verið gefinn kostur á að tjá sig um lagaatriði og ákvörðun viðurlaga.

Um málavexti vísast til ákæruskjala. Sannað er að ákærði hefur gerst sekur um þá háttsemi sem honum er gefin að sök í ákærum og þar þykir rétt færð til refsiákvæða. Ákærði hefur með háttsemi sinni unnið sér til refsingar. Samkvæmt framlögðu sakavottorði hefur ákærði þrisvar sinnum áður sætt refsingu. Þann 11. mars 2016 var ákærða gerð sekt meðal annars vegna ölvunaraksturs og hann jafnframt sviptur ökurétti tímabundið. Þann 7. mars 2018 var ákærða gert sekt vegna aksturs sviptur ökurétti sem og ölvunarakstur, og hann jafnframt sviptur ökurétti tímabundið. Þann 20. maí 2020, var ákærði dæmdur til fangelsisrefsingar meðal annars vegna aksturs sviptur ökurétti, ölvunaraksturs og aksturs undir áhrifum fíkniefna. Var ákærði þá jafnframt sviptur ökurétti ævilangt. Ákærði er nú meðal annars fundinn sekur um akstur undir áhrifum fíkniefna og er það brot hans ítrekað í þriðja sinn. Þá er hann nú í þriðja sinn fundinn sekur um akstur sviptur ökurétti.

Refsing ákærða er hæfilega ákveðin fangelsi í 1 3 5 daga. Með vísan til dómvenju þykja ekki efni til að skilorðsbinda refsinguna. Með vísan til 99. og 101. gr., þó einkum 3. mgr. 99. gr. umferðarlaga nr. 77/2019, ber að árétta ævilanga sviptingu ökuréttar ákærða. Með vísan til 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001, eru gerð upptæk framangreind fíkniefni líkt og greinir í dómsorði.

Með vísan til 235. gr. laga nr. 88/2008 um meðferð sakamála, ber að dæma ákærða til greiðslu alls sakarkostnaðar, sem nemur samkvæmt yfirliti lögreglu samtals 193.598 kr., auk þóknunar skipaðs verjanda síns sem er hæfilega ákveðin 167.400 kr., að teknu tilliti til virðisaukaskatts.

S-kvk-nf I-kvk-nf, löglærður aðstoðarmaður dómara, kveður upp dóm þennan.

DÓMSORÐ:

Ákærði, E-kk-nf I-kk-nf B-kk-nf, sæti fangelsi í 135 daga.

Ákærði er sviptur ökurétti ævilangt.

Gerð eru upptæk 1,45 gaf maríhúana, sbr. efnaskrá lögreglu nr. 47464.

Ákærði greiði allan sakarkostnað, 360.998 krónur, þar af þóknun skipaðs verjanda, Ó-kk-ef S-kk-ef lögmanns, 167.400 krónur, að teknu tilliti til virðisaukaskatts.

S-kvk-nf I-kvk-nf.